রক্তদহ বিল পর্যটন এলাকা ও পাখি পল্লী

**রক্তদহ বিল পর্যটন এলাকা ও পাখি পল্লী** বাংলাদেশের নওগাঁ জেলার রাণীনগর উপজেলার ঐতিহ্যবাহী প্রাকৃতিক জলাশয় রক্তদহ বিলের পার্শ্ববর্তী হাতিরপুল এলাকায় গড়ে তোলা একটি পরিবেশবান্ধব পর্যটন কেন্দ্র। রক্তদহ বিল রাণীনগর উপজেলার একটি প্রাচীন জলাশয়, যা কৃষি, মাছ ধরা ও পাখির আবাসস্থল হিসেবে ব্যবহৃত হয়ে আসছে। স্থানীয় ইতিহাস ও সংস্কৃতির অংশ হিসেবে এটি গুরুত্বপূর্ণ, অনেকে মনে করেন, ব্রিটিশ আমলে এখানে কৃষক বিদ্রোহ সংঘটিত হয়েছিল বলে জানা যায়, যার ফলে "রক্তদহ" নামটির উৎপত্তিএবং সংবাদমাধ্যমে একে "উত্তরবঙ্গের রাতারগুল" হিসেবে উল্লেখ করা হয়।

## পটভূমি ও ইতিহাস
thumb|right|300px|রক্তদহ বিল পর্যটন এলাকা ও পাখি পল্লী উদ্বোধনের মুহূর্তে অতিথিবৃন্দ, রাণীনগর, নওগাঁ।
রক্তদহ বিল দীর্ঘদিন ধরে একটি প্রাকৃতিক জলাশয় হিসেবে পরিচিত। বিলটি জীববৈচিত্র্যে সমৃদ্ধ হলেও দীর্ঘদিন অবহেলিত ছিল। ২০২৫ সালের জানুয়ারিতে রাণীনগর উপজেলার উপজেলা নির্বাহী কর্মকর্তা **মোহাইমেনা শারমীন** জলাশয়টিকে পুনর্জীবিত করার উদ্যোগ গ্রহণ করেন। ২৮ জানুয়ারি ২০২৫ তারিখে নওগাঁ জেলা প্রশাসক মোহাম্মদ আব্দুল আউয়াল এই প্রকল্পটির আনুষ্ঠানিক উদ্বোধন করেন। অনুষ্ঠানে সাংস্কৃতিক পরিবেশনা, আলোচনা সভা ও বৃক্ষরোপণ কর্মসূচি অনুষ্ঠিত হয়।

## কাঠামোগত সুবিধাদি
পর্যটন এলাকায় বিভিন্ন পরিবেশবান্ধব কাঠামো গড়ে তোলা হয়েছে। এর মধ্যে বৃক্ষছায়ায় হাঁটার পথ ও বিশ্রামস্থল, পাখিদের জন্য হাড়ি বাসা, রঙিন ফুলের সারি, মাছ ও পাখির শিল্পকর্ম ও ভাস্কর্য, ছবি তোলার উপযোগী স্থাপনা এবং মাছের জন্য অভয়াশ্রম উল্লেখযোগ্য। এসব উদ্যোগের পিছনে স্থানীয় পর্যটন ও প্রাকৃতিক সম্পদ সংরক্ষণ, পরিবেশগত সচেতনতা বৃদ্ধির মাধ্যমে শিক্ষামূলক বিনোদনের সুযোগ সৃষ্টি এবং পাখি, মাছ ও উদ্ভিদের আবাস রক্ষা উপযোগিতা কাজ করেছিলো।

## প্রভাব
এ প্রকল্পটি পরিবেশবান্ধব পরিকল্পনায় নির্মিত হয়েছে। পর্যটকদের ভিড়ে কিছু পাখি বিতাড়িত হলেও, প্রশাসনের তত্ত্বাবধানে বাসস্থান রক্ষার ব্যবস্থা নেওয়া হয়েছে এবং বিশেষজ্ঞদের পরামর্শে হাড়ি বাসা ও জলজ উদ্ভিদের ব্যবহার পর্যালোচনা করা হচ্ছে। স্থানীয় বাসিন্দারা এখানে হস্তশিল্প বিক্রি, দোকান চালানো, পর্যটন গাইড সেবা ইত্যাদির মাধ্যমে নতুন আয়ের সুযোগ পেয়েছেন। শিক্ষার্থীরা প্রকৃতির সাথে সরাসরি পরিচিত হওয়ার সুযোগ পাচ্ছে। ঈদের ছুটিতে পাখিপল্লীতে দর্শনার্থীদের উপচে পড়া ভিড় লক্ষ্য করা গেছে, যা এই পর্যটন এলাকার জনপ্রিয়তা এবং স্থানীয় অর্থনীতিতে এর ইতিবাচক প্রভাব নির্দেশ করে।

## পর্যটন উন্নয়ন

রাণীনগরের রক্তদহ বিল সংলগ্ন রতনডারা খালকে কেন্দ্র করে গড়ে ওঠা পাখি পল্লী পর্যটন এলাকায় উপজেলা নির্বাহী অফিসার মো. রাকিবুল হাসানের নেতৃত্বে প্রশাসনিক উদ্যোগে প্রাণ ফিরে এসেছে। তাঁর তত্ত্বাবধানে খালের কচুরিপানা পরিষ্কার করে পানি প্রবাহ স্বাভাবিক করা হয়েছে। পর্যটকদের সুবিধার্থে একটি ঝুলন্ত সেতু নির্মাণের পরিকল্পনাও গ্রহণ করা হয়েছে। এসব পদক্ষেপ স্থানীয় পর্যটন ও অর্থনীতিতে ইতিবাচক প্রভাব ফেলছে।

## ঝুলন্ত সেতু

রক্তদহ বিল পর্যটন এলাকা ও পাখি পল্লীর দর্শনার্থীদের চলাচল সহজ করতে খালের দুই পাশে সংযোগ স্থাপনের লক্ষ্যে একটি ঝুলন্ত সেতু নির্মাণের উদ্যোগ গ্রহণ করা হয়। উপজেলা নির্বাহী কর্মকর্তা **মোঃ রাকিবুল হাসানের** তত্ত্বাবধানে এবং জেলা প্রশাসনের সহযোগিতায় নির্মাণাধীন এ সেতুটি পর্যটকদের আকর্ষণ বাড়াতে গুরুত্বপূর্ণ ভূমিকা রাখবে বলে ধারণা করা হচ্ছে। আসন্ন ঈদুল ফিতরকে সামনে রেখে সেতু নির্মাণ কাজ দ্রুতগতিতে এগিয়ে চলছে।

## চিত্রশালা


চিত্র:রক্তদহ বিল পর্যটন এলাকার প্রবেশ পথ.jpg|রক্তদহ বিল পর্যটন এলাকার প্রবেশ পথ
চিত্র:পাখি পল্লীর গাছে গাছে দেখা যাচ্ছে পাখির হাড়ি বাসা.jpg|পাখি পল্লীর গাছে পাখির হাড়ি
চিত্র:রক্তদহ বিল পর্যটন এলাকা, পাখি পল্লী ও মৎস্য অভয়াশ্রম উদ্বোধনী ফলক.jpg|উদ্বোধনী গাছ ফলক
চিত্র:উদ্বোধনের আগে শিল্পীরা কাজ করছে.jpg|উদ্বোধনের আগে শিল্পীদের কার্যক্রম
চিত্র:প্রশাসনের কর্মকর্তাগণ পর্যটন এলাকা পরিদর্শন করছেন।.jpg|প্রশাসনের কর্মকর্তাগণ পর্যটন এলাকা পরিদর্শন করছেন।
চিত্র:পাখির চোখে রক্তদহ বিল পর্যটন এলাকা ও পাখি পল্লী.jpg|পাখির চোখে রক্তদহ বিল পর্যটন এলাকা ও পাখি পল্লী
চিত্র:রক্তদহ-বিল-পর্যটন-এলাকা-পাখি-পল্লী.jpg|রক্তদহ বিল পর্যটন এলাকা ও পাখি পল্লীর দৃশ্য
চিত্র:রাণীনগরে কৃষ্ণচূড়া চত্ত্বর.jpg|রক্তদহ বিল পর্যটন এলাকা ও পাখি পল্লী এলাকায় “কৃষ্ণচূড়া চত্বর” এর শুভ উদ্বোধন করেন রাণীনগর উপজেলা নির্বাহী অফিসার জনাব মোঃ রাকিবুল হাসান।
চিত্র:রক্তদহ বিল পর্যটন এলাকা ও পাখি পল্লী'তে ঝুলন্ত সেতু নির্মাণ কাজের উদ্বোধন.jpg|রক্তদহ বিল পর্যটন এলাকা ও পাখি পল্লী'তে 'ঝুলন্ত সেতু' নির্মাণ কাজের উদ্বোধন করেন উপজেলা নির্বাহী অফিসার মোঃ রাকিবুল হাসান।
চিত্র:রাণীনগরে মুক্ত আকাশে উড়লো পরিযায়ী পাখি.jpg|রক্তদহ বিল পর্যটন এলাকা ও পাখি পল্লীর পাশে এক শিকারী সাতটি পরিযায়ী পাখি শিকার করে। উপজেলা নির্বাহী কর্মকর্তা মোঃ রাকিবুল হাসান এমন বিষয়টি জানার পর তাৎক্ষণিক ঘটনাস্থলে এসে পাখিগুলো মুক্ত আকাশে অবমুক্ত করেন।
চিত্র:রাণীনগর রক্তদহ বিল পর্যটন এলাকা ও পাখি পল্লীতে নির্মিত 'ঝুলন্ত সেতু'।.jpg|রাণীনগর রক্তদহ বিল পর্যটন এলাকা ও পাখি পল্লীতে নির্মিত 'ঝুলন্ত সেতু'।


## আরও দেখুন
* নওগাঁ জেলা  
* রাণীনগর উপজেলা

## তথ্যসূত্র

বিষয়শ্রেণী:নওগাঁ জেলার দর্শনীয় স্থান
বিষয়শ্রেণী:রাণীনগর উপজেলা
বিষয়শ্রেণী:বাংলাদেশের পর্যটন কেন্দ্র
বিষয়শ্রেণী:নওগাঁ জেলা
বিষয়শ্রেণী:ঝুলন্ত সেতু